Gimnasta americană Jordan Chiles nu se lasă: a depus recurs la Curtea Supremă a Elveției pentru a-și recăpăta medalia de bronz de la JO
Jordan Chiles, gimnasta americană a cărei medalie de bronz la Jocurile Olimpice de luna trecută a fost retrasă din cauza unui detaliu tehnic, a depus luni un recurs la Curtea Supremă a Elveției, în efortul său continuu de a-și recupera locul al treilea și medalia râvnită, informează The Washington Post. Românca Ana Maria Bărbosu s-a clasat inițial pe locul al treilea, cu 13,700 puncte, dar a fost retrogradată pe poziția a patra după ce echipa SUA a depus o contestație la scurt timp după ce Chiles și-a încheiat exercițiul, ceea ce a dus la creșterea notei americancei de la 13,666 la 13,766, suficient pentru ca aceasta să urce de pe locul 5 pe 3 și să o depășească astfel pe reprezentanta țării noastre.